Sardjito

Prof. dr. M. Sardjitohttps://arsip.ugm.ac.id/2015/05/13/5-mei-1970/ (lahèr 13 Agustus 1889 – 5 Mei 1970) èngghi panèka dokter sè dhâddhi Guru Besar Fakultas Kedokteran Universitas Gadjah Mada.

È jhâman Kamardhika'an, salèrana kèngèng pakon noro' kaangghuy ngallè Institute Pasteur dâri Bandung ka Klaten. Saterrossa, dhâddhi Presiden Universiteit (samangkèn è sebbhut rektor) Universitas Gadjah Mada (UGM) ghi' buru jhâghâ  UGM è taon 1949 kantos 1961, saterrossa dhâddhi Rektor sè kapèng tello' Universitas Islam Indonesia (UII).

Asmana èyangghuy dhâddhi nyamana rumah sakit umum pusat rujukan provinsi è Daerah Istimewa Yogyakarta èngghi panèka Rumah Sakit Umum Pusat Dr. Sardjito. È tanggal 8 November 2019, Sardjito èparèngè gelar Pahlawan Nasional Indonesia sareng Presiden Joko Widodo dâlem settong upacara neng Istana Negara. Sè narèma penghargaan abhâkkèlè kalowargâ ahli waris èngghi panèka Dyani Poedjioetomo, Cucu dâri Sardjito.

 Riwayat Asakola 

 Sekolah Rakyat è Purwodadi tor Lumajang (1895—1901)
 Sekolah Belanda è Lumajang (1901—1907)
 Sekolah STOVIA è Jakarta (1907—1915)
 Fakultas Kedokteran Universitas Amsterdam (1921—1922)
 Ajhâr macemma panyakè' iklim mosèm panas è Leiden (ngaollè gelar Dokter, 1923).

 Kalakowan sè Èjhâlânè 
Tammat dâri STOVIA, Sardjito dhâddi dokter è Rumah Sakit Djakarta tor èpakon ngèrèng penelitian ngèngèngè penyakit influenza taon 1918 kantos 1919. Sabellunna ajhâr polè dâ'  Universitas Amsterdam, salèrana dhâddhi dokter è Institute Pasteur Djakarta dâri taon  1916 ka taon 1920.

Samolèna dâri Amsterdam tor Leiden, Sardjito kaparcajâ dhâddhi dokter è Laboratorium Pusat Djakarta (1924-1929), Kepala Laboratorium è Makasar (1930). Salèrana jughân ngaollè kasempadhân alako è Laboratorium Reichsgesundheitsamt (Kantor Kesehatan Reich) Berlin, Jerman taon 1931.

Molè dâri Jerman, èpakon mimpin Laboratorium Semarang (1931-1944) tor dhâddhi Kepala Institute Pasteur Bandung (1945). Kalabân ngallèna pamarènta Institute Pasteur dâri Bandung ka Klaten, Sardjito jughân ngallè ka Klaten taon 1946. Tello taon lastarè ghânèka  (1949), asareng  Hamengkubuwana IX, Prof.Dr. Prijono, Prof.Ir. Wreksodiningrat, Prof. Ir. Harjono majhâghâ sè nyamana Universitas Gadjah Mada.

Sardjito èpèlè dhâddhi rektor pertama UGM dâri taon 1949 kantos 1961.

 Pangalaman politik 

 Katowa Boedi Oetomo Cabang Jakarta tor angguta Pengurus Pusat (1925)
 Katowa Palang Merah Inḍonèsia Klaten, ghi' jhâman Agresi Militer Belanda salèrana ngator cara kaangghuy ngaollè obat-obatan tor uang kaangghuy Pejuang tor Masyarakat omom.

 Sèdhâ 
È tanggâl 5 Mei 1970, Sardjito sèdhâ è RS Panti Rapih Yogyakarta omor 80 taon. Adhingghâllâghi binè, potra tor duwâ' orèng kompoy. 

 Sombher